
AVIZ
asupra proiectului de Lege privind completarea anexei nr.2 din Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare,  Comisia  juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu  proiectul de Lege privind completarea anexei nr.2 din Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului, trimis cu adresa nr. P.L.-x 865 din 10 decembrie 2007, înregistrat sub nr.31/1343 din 12  decembrie 2007.

În conformitate cu dispoziţiile art.75 alin.(1) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 4 decembrie 2007.

Potrivit prevederilor art.61 din Regulamentul Camerei Deputaţilor, Comisia, în şedinţa din 29 ianuarie 2008, a dezbătut iniţiativa legislativă supusă avizării, expunerea de motive, avizul favorabil cu observaţii şi propuneri al Consiliului Legislativ nr.1200 din 13 septembrie 2007 şi punctul de vedere al Guvernului nr. 2657 din               12 octombrie 2007.
În urma dezbaterilor, Comisia a hotărât, cu unanimitate de voturi, avizarea negativă  a  proiectului de lege, deoarece pentru modificarea Ordonanţei de urgenţă a Guvernului nr. 123/2006 este necesară notificarea Comisiei Europene, care până în prezent nu a acceptat măsuri de sprijin pentru lucrări de întreţinere a plantaţiilor.


În raport de obiectul şi conţinutul său, proiectul de lege face parte din categoria legilor ordinare.

